พระครูปลัดดิลกวรวัฒน์ (วิระชัย เมตตาธีโร)

อดีตพระครูปลัดดิลกวรวัฒน์ (วิระชัย เมตตาธีโร) (เกิด 19 ตุลาคม 2504) เคยเป็นพระครูปลัดมีราชทินนามฐานานุกรมพระราชาคณะชั้นธรรม สังกัดวัดพระเชตุพนวิมลมังคลารามราชวรมหาวิหาร กรุงเทพมหานคร หน้าที่การงานในอดีตเคยเป็นข้าราชการตำรวจ อดีตรองผู้บัญชาการตำรวจแห่งชาติ และอดีตนายตำรวจราชองครักษ์

**ประวัติ**
อดีตพระครูปลัดดิลกวรวัฒน์ มีนามเดิมว่า วิระชัย ทรงเมตตา โดยมีนามเมื่อแรกเกิดว่า สุวิระ เผือกบางนา มีชื่อเล่นว่า ต้อย เกิดเมื่อวันที่ 19 ตุลาคม 2504 ที่จังหวัดสมุทรปราการ จบการศึกษาจากโรงเรียนนายร้อยตำรวจ รุ่น 37 (นรต.37) ด้านชีวิตครอบครัวสมรสกับนางสาวจิรฐา ทรงเมตตา อดีตภรรยา มีบุตรชาย 3 คนคือ พรเมตต์ ธีรวุฒิ และณัฏฐ์ ทรงเมตตา

**การอุปสมบท**
พลตํารวจเอกวิระชัย ทรงเมตตา เข้าพิธีอุปสมบทเป็นพระภิกษุ ณ พัทธสีมาพระอุโบสถวัดพระเชตุพนวิมลมังคลารามราชวรมหาวิหาร กรุงเทพมหานคร เมื่อวันที่ 2 ตุลาคม 2565 หรือ 2 วันหลังจากเกษียณอายุราชการ โดยมีเจ้าประคุณสมเด็จพระมหาธีราจารย์ (ปสฤทธ์ เขมงฺกโร) เจ้าอาวาสวัดพระเชตุพนวิมลมังคลารามราชวรมหาวิหาร กรุงเทพมหานคร เป็นพระอุปัชฌาย์ ได้รับฉายานามทางพระพุทธศาสนาจากพระอุปัชฌาย์นามว่า " เมตตาธีโร " แปลว่า นักปรัชญ์ผู้มีเมตตาธรรม

**วุฒิการศึกษา**
ด้านสามัญศึกษา- สำเร็จการศึกษาจากโรงเรียนนายร้อยตำรวจ รุ่น 37 (นรต.37)- ปริญญาเอก Ph.D สาขาการบริหารการพัฒนา คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า)- ปริญญาเอก สาขาสังคมศาสตร์ มหาวิทยาลัยรามคำแหง
ด้านนักธรรม-บาลี-  สอบไล่ได้นักธรรมชั้นตรี สำนักงานแม่กองธรรมสนามหลวง

**ศาสนกิจ**
 วันที่ 11 กรกฎาคม พ.ศ. 2567 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลอากาศตรีสุพิชัย สุนทรบุระ รองเลขาธิการพระราชวัง เป็นผู้แทนพระองค์ ถวายพัดรองที่ระลึกเนื่องในโอกาสพระราชพิธีบรมราชาภิเษก  ถวายแด่พระวิระชัย เมตตาธีโร/ทรงเมตตา  ณ ธรรมสถานมูลนิธิพุทธมหาเมตตา ตำบลเชียงรากน้อย อำเภอบางปะอิน จังหวัดพระนครศรีอยุธยา- พระครูปลัดดิลกวรวัฒน์ (วิระชัย เมตตาธีโร)  เข้ารับการฝึกปฏิบัติพระวิปัสสนากัมมัฏฐาน ในโครงการพัฒนาบุคลากรและนิสิตเพื่อเป็นพระวิปัสสนาจารย์ประจำมหาวิทยาลัยมหาจุฬาลงกรณราชวิทยาลัย ประจำปี พ.ศ. 2568 ในระหว่างวันที่ 7 - 24 มกราคม พ.ศ. 2568 เป็นระยะเวลา 18 วัน 17 คืน เพื่อถวายเป็นพระราชกุศลเนื่องในโอกาสมหามงคลเฉลิมพระชนมพรรษา 6 รอบ 72 พรรษา พระบาทสมเด็จพระวชิรเกล้าเจ้าอยู่หัว ณ สวนธรรมมหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี ตำบลกระโสบ อำเภอเมืองอุบลราชธานี จังหวัดอุบลราชธานี

**การทำงานในอาชีพข้าราชการตำรวจ**
 สารวัตรแผนก 5 กองกำกับการ 3 กองสารนิเทศ สำนักงานตำรวจสันติบาล - รองผู้กำกับการ- รอง ผบก. (ทำหน้าที่อาจารย์) ภาควิชาการบริหารงานตำรวจ สถาบันพัฒนาข้าราชการตำรวจ กองบัญชาการศึกษา- รองผู้บังคับการอำนวยการตำรวจภูธรภาค 1- ผู้บังคับการตำรวจภูธรจังหวัดตราด- ผู้บังคับการตำรวจภูธรจังหวัดสมุทรปราการ - นายเวรผู้บัญชาการประจำสภาความมั่นคงแห่งชาติ- ผู้บังคับการกองบังคับการตำรวจทางหลวง- ปี 2549 รองผู้บัญชาการ ประจำสำนักงานผู้บัญชาการตำรวจแห่งชาติ - ปี 2550 รองผู้บัญชาการ ตำรวจภูธรภาค 4 - ปี 2550 รองผู้บัญชาการ กองบัญชาการศึกษา - ปี 2551 รองผู้บัญชาการ กองบัญชาการตำรวจภูธรภาค 4 - ปี 2552 รองผู้บัญชาการ กองบัญชาการตำรวจภูธรภาค 2  - ปี 2553 รองผู้บัญชาการ โรงเรียนนายร้อยตำรวจ - ปี 2555 ผู้บัญชาการ กองบัญชาการศึกษา - ปี 2557 ผู้ช่วยผู้บัญชาการตำรวจแห่งชาติ - ปี 2559 ที่ปรึกษานายตำรวจชั้นสัญญาบัตร 10 (สบ.10) - ตั้งแต่ 1 ต.ค. พ.ศ. 2560 รองผู้บัญชาการตำรวจแห่งชาติ

**สมณศักดิ์**
 17 กรกฎาคม พ.ศ. 2567 – ได้รับแต่งตั้งจากเจ้าประคุณสมเด็จพระมหาธีราจารย์ (ปสฤทธ์ เขมงฺกโร) เจ้าอาวาสวัดพระเชตุพนวิมลมังคลารามราชวรมหาวิหาร กรุงเทพมหานคร ให้ดำรงตำแหน่งฐานานุกรมฐานานุศักดิ์ที่ พระครูปลัดดิลกวรวัฒน์ ฐานานุกรมในพระราชาคณะชั้นธรรม ท่านเจ้าคุณพระธรรมมงคลวชิโรภาส (ทองใบ ปุณฺโณภาโส) ผู้ช่วยเจ้าอาวาสวัดพระเชตุพนวิมลมังคลารามราชวรมหาวิหาร กรุงเทพมหานคร

**อ้างอิง**
หมวดหมู่:บุคคลที่เกิดในปี พ.ศ. 2504
หมวดหมู่:บุคคลจากจังหวัดสมุทรปราการ
หมวดหมู่:ตำรวจชาวไทย
หมวดหมู่:ภิกษุในสังกัดคณะสงฆ์มหานิกาย
หมวดหมู่:ฐานานุกรม
หมวดหมู่:บุคคลจากโรงเรียนนายร้อยตำรวจ